מבנה בחינת הבגרות בסוציולוגיה (סמל שאלון 65281)
חלק א'

חלק זה של הבחינה מתמקד ביכולת התלמיד להפגין הבנה של תהליכים סוציולוגים. 
בחירה: שאלה אחת מתוך שתיים (12 נקודות)

שאלה  ברמה גבוהה  עם דגש על ידע והבנה של תיאוריות ותהליכים סוציולוגיים.

ניתן לשלב  בשאלה מושגים או דוגמאות אך רמת ההבנה הנדרשת צריכה להיות גבוהה.

חלק ב'

חלק זה מתמקד ביכולת התלמיד להפגין ידע והבנה ויישום בתכני הלימוד

בחירה: שתי שאלות מתוך ארבע (22 נק' לכל שאלה)

לכל שאלה שני סעיפים
חלוקת הניקוד בין הסעיפים לא חייבת להיות שווה בכל   השאלות.

חלק זה יתמקד ברמות ידע, הבנה ויישום תוך שימוש במושגים סוציולוגיים .
לדוגמא: תיאור ניסוי, המחשה או הדגמה באמצעות מאמר/ים, הגדרת מושגים והדגמתם, הבנה ויישום של שיטת מחקר, השוואה על פי קריטריונים שונים הכלולים בחומר הלימוד. ניתן לבקש שילוב תיאוריות ברמת הבנה סבירה.

חלק ג'

חלק זה מתמקד ביכולת התלמיד ליישם את הידע שלו על תופעה סוציולוגית שלא נלמדה בכיתה
בחירה: שתי שאלות מתוך ארבע שאלות (22 נקודות לכל שאלה)
לכל שאלה שני סעיפים

חלוקת הנקודות בתוך השאלה לא חייבת להיות שווה

חלק זה יכלול קטע שלא נלמד נקרא שאינו עולה על עמוד אחד של קריאה

הדגש בחלק זה הוא על מרכיב היישום. התלמידים נדרשים להגדיר או להסביר מושגים, תהליכים או תיאוריות המופיעים בטקסט.  ניתן לשלב שאלות מתכנית הלימודים תחום חומר הלמידה הנוגע לתוכן הקטע וכן ידע בשיטות מחקר.

בכל החלקים יכולות להיות שאלות ברמות של ידע, הבנה וישום אך הדגש בכל חלק הוא שונה.
